Aftrede: Maak dié aanpassingsGebruik hierdie nuttige wenke om te verseker dat die jare na jou aftrede van jou bestes is. Foto: Pixabay/Pexels.com Hierdie artikel is deel van ŉ reeks wat lesers help om hul aftreejare die beste tyd van hul lewe te maak. Die artikel is ŉ uittreksel uit Johannes Jordaan se boek Prima Tyd – Geniet jou lewe ná 50. Die lewe ná aftrede is jou derde en laaste lewensfase. Daar is baie redes waarom dit die gelukkigste tyd van jou lewe behoort te wees. Maar jy kan dit nie as vanselfsprekend aanvaar nie. Dit sal net gebeur as jy reg beplan het en jouself ten beste daarby aanpas. Vir eers moet jy weet (of uitvind) wat vir jou wag. Dit kan immers ingrypende veranderinge vir veral mense wat ŉ heeltydse beroep beoefen het, behels. Hierdie veranderinge kan ook jou selfbeeld ernstig negatief aantas. Jy is skielik nie meer belangrik nie, want jy is nie meer nodig nie. Die geborgenheid van jou ekonomies aktiewe lewe is beëindig. Met die “tot siens sê” aan ŉ vaste daaglikse roetine, het jy skielik baie vrye tyd tot jou beskikking. Die dae moet dan met iets anders gevul word. Maar hoe? En met wat? Ook jou menseverhoudings gaan verander. Die daaglikse kontak met kollegas en werkkontakpersone is nie meer daar nie. As jy getroud is, beteken dit baie meer tyd in die geselskap van jou wederhelf, asook met familie en vriende buite die werkomgewing. Met die ouderdom kom dikwels ook meer kwinte en kwale, fisiek en ook soms psigies van aard. Jy moet ook by so ŉ moontlike werklikheid aanpas en weet hoe om die beste daarvan te maak. Johannes Jordaan die skrywer van Prima Tyd. Foto: Verskaf. Vervolgens ŉ paar praktiese wenke vir jou aanpassing by aftrede waarna ek as jou prima tyd verwys: